
Præsident  Hinckley  og  præsident  Monson 
taler  til  kandidater  og  studerende  på  BYU 


P,  ræsident  Gordon  B.  Hinckley  fortalte  for  nylig  en  for- 
samling kandidater  fra  Brigham  Young  University, 
at  han  håbede,  at  deres  vidnesbyrd  stadig  brændte  klart. 
»Jeg  håber  ikke,  at  [jeres]  vidnesbyrd  er  fordunklet  i  åre- 
nes løb.  Jeg  håber,  at  det  skinner  mere  klart  end  nogen  sin- 
de før.  Jeg  håber,  at  det  er  jeres  styrke  i  alle  forhold«,  sagde 
han  i  sin  tale  til  omkring  3000  kandidater  og  venner  ved 
en  fireside  den  12.  september  2000  i  Tabernaklet  i  Salt  Lake 
City. 

Under  firesiden,  som  var  organiseret  af  BYU  Alumni 
Associations  Great  Salt  Lake  afdeling,  fremhævede  præsi- 
dent Hinckley  også  Hjælpeforeningens  betydning.  »Jeg 
håber,  at  I  kvinder,  som  er  blandt  os  i  dag,  er  vedblevet 
med  at  deltage  i  Hjælpeforeningens  aktiviteter,  jeres  egen 
uforlignelige  organisation.  Dens  mage  findes  ikke  i  hele 
verden«,  sagde  han. 

»Denne  bemærkelsesværdige  organisation  giver  selska- 
belighed, enorme  muligheder  for  at  tjene,  indsigt  og  belæ- 
ring og  tager  sig  af  de  nødstedtes  behov  og  giver  mange 
andre  muligheder«,  fortsatte  han.  »I  kvinder  har  to  kost- 


bare ting:  Den  skole,  som  I  har  gået  i,  og  den  Hjælpefor- 
ening, som  I  er  medlem  af.  Hjælpeforeningen  er  jeres  kære 
og  omsorgsfulde  moder.  Den  vil  velsigne  jeres  liv  i  mod- 
gang og  medgang.  Den  vil  give  jer  mulighed  for  vækst  og 
udvikling.  Den  vil  bringe  jer  venskab  med  de  bedste  kvin- 
der i  verden.  Den  vil  trøste  jer  i  sorgfulde  tider,  velsigne 
jer  i  nød  og  give  jer  den  uforlignelige  glæde  ved  kontakt 
med  jævnbyrdige.« 

Præsident  Hinckley  opfordrede  ligeledes  alle  kandida- 
ter til  at  værdsætte  og  respektere  folk  af  en  anden  tro,  race 
og  baggrund.  »Jeg  håber,  at  jeres  tid  på  universitetet  har 
givet  jer  en  større  tolerance  og  respekt  over  for  dem,  der 
ikke  har  samme  tro  som  jer«,  sagde  han.  »Jesu  Kristi  san- 
de evangelium  har  aldrig  ført  til  hykleri.  Det  har  aldrig 
ført  til  selvretfærdighed.  Det  har  aldrig  ført  til  arrogance. 
Jesu  Kristi  sande  evangelium  fører  til  broderskab, 
venskab,  værdsættelse  af  andre,  respekt,  venlighed  og 
kærlighed.« 

Samme  dag  talte  præsident  Thomas  S.  Monson,  første- 
rådgiver i  Det  Første  Præsidentskab,  til  studerende  på 


Præsident  Gordon  B.  Hinckley  taler  til  flere  hundrede,  som  var 
forsamlet  i  Tabernaklet  i  Salt  Lake  City  til  en  fireside,  der  var 
sponsoreret  af  BYU  Alumni  Association,  Great  Salt  Lake  afdeling. 


Præsident  Thomas  S.  Monson,  førsterådgiver  i  Det  Første 
Præsidentskab,  udviste  sin  sædvanlige  varme  og  humor,  da  han  talte 
til  studerende  på  BYU  den  12.  september  2000. 

BYU  i  Provo.  Han  rådede  de  stude- 
rende til  at  forberede  sig  grundigt  til 
fremtiden  i  hjemmets,  skolens  og  Kir- 
kens »klasseværelser«. 

I  hjemmet  »kan  vi  ikke  virkelig  ære 
vore  forældre  uden  at  tjene  Gud,  og 
vi  kan  ikke  tjene  Gud  uden  at  ære 
vore  forældre«,  sagde  præsident 
Monson.  »De  har  givet  os  dydens,  of- 
rets, tillidens,  vidnesbyrdets  og  kær- 
lighedens grundsten.« 


Præsident  Monson  rådede  eleverne 
til  at  tænke  over  deres  evner,  vælge 
det  felt,  hvor  de  kan  klare  sig  bedst, 
og  hvor  der  er  størst  behov  for 
dem,  og  så  lægge  alle  deres  kræfter 
idet. 

Kirken  giver  en  skoling,  som  »be- 
gyndte, inden  I  blev  født  og  vil  fort- 
sætte ind  i  evigheden.  Vor  himmelske 
Fader  vil  aldrig  svigte  jer  i  at  lære,  ej 
heller  vil  hans  elskede  Søn,  Jesus 


Kristus«,  sagde  præsident  Monson. 
»Denne  klasses  pensum  findes  i ...  de 
hellige  skrifter.« 

Præsident  Monson  afsluttede  med 
sit  vidnesbyrd  om  Jesus  Kristus. 
»Han  vil  være  ved  jeres  side.  Han  vil 
lære  jer  sandhedens  vej.  Med  hans 
hjælp  og  med  den  forberedelse,  som 
vi  har  talt  om,  kan  I  gå  frem  i  livets 
store  løb  og  opnå  ...  jeres  store  for- 
ventninger.« □ 


Præsident  Monson 
vender  tilbage  til  Canada 


Som  markering  af  40-årsjubilæet  for  oprettelsen  af  Toronto  Stav  i  Ontario  i 
Canada,  og  10-årsjubilæet  for  indvielsen  af  templet  i  Toronto  i  Ontario,  blev 
et  historisk  monument  indviet  den  19.  august  2000  til  minde  om  de  første 
missionærers  og  medlemmers  bidrag,  som  tjente  og  boede  i  Øvre  Canada. 
Præsident  Thomas  S.  Monson,  førsterådgiver  i  Det  Første  Præsidentskab, 
og  hans  hustru,  Frances,  samt  ældste  W.  Craig  Zwick  fra  De  Halvfjerds,  som 
er  præsident  for  Det  Nordamerikanske  Nordøstlige  Område,  og  hans 
hustru,  Jan,  deltog  i  mindebegivenhederne. 


Mens  de  hyldede  Kirkens  første 
pionerer  i  dette  område,  blev 
præsident  og  søster  Monson  æret  for 


deres  bidrag  til  Kirkens  vækst  i  det 
østlige  Canada.  Fra  1959-1962  præsi- 
derede præsident  Monson  over  Den 


Canadiske  Mission,  et  geografisk  om- 
råde der  nu  omfatter  tre  missioner,  og 
søster  Monson  havde  ansvaret  for  ar- 
bejdet i  missionens  Hjælpeforening, 
Primary  og  Unge  Piger. 

Præsident  Monson  talte  om  det  ar- 
bejde, der  blev  udrettet  af  de  første 
missionærer,  som  tjente  i  det,  der  er 
kendt  som  Øvre  Canada.  Profeten  Jo- 
seph rejste  i  1833  sammen  med  Sid- 
ney Rigdon  og  Freeman  Nickerson  til 
Brantford  og  Mt.  Pleasant  i  Ontario. 
Parley  P  Pratt  kom  til  Toronto  i  1836, 
efter  at  Heber  C.  Kimball  havde  pro- 
feteret, at  han  ville  finde  mennesker, 
der  ventede  på  ham,  og  som  ville 
modtage  evangeliet,  og  at  evangeliet 
ville  blive  udbredt  derfra  til  England, 
hvor  der  ville  blive  udført  et  stort 
værk. 

I  Toronto  fandt  Parley  Pratt  John 
Taylor  (1808-1887),  en  engelsk  immi- 
grant, der  blev  Kirkens  tredje  præsi- 
dent, samt  familien  Fielding:  Mary 
Fielding,  der  siden  giftede  sig  med 
profetens  storebror,  Hyrum,  og  blev 
mor  til  Kirkens  præsident  Joseph  F. 
Smith;  hendes  bror,  Joseph,  der  siden 
fulgtes  med  Heber  C.  Kimball  og  Or- 
son  Hyde  på  deres  første  mission  i 
England,  samt  deres  søster  Mercy. 


Præsident  Monson  møder  sine  gamle  venner  (fra  venstre)  Dorothy  Davies  og  hendes  mand 
Russell  »Pat«  Davies,  Elden  Olsen  samt  Ralph  Brown. 

Profeten  Joseph  besøgte  sammen 
med  Sidney  Rigdon  og  Thomas  B. 
Marsh  atter  Toronto  i  august  1837. 

Foruden  evangeliets  første  pione- 
rer i  det  østlige  Canada,  hyldede  præ- 
sident Monson  dem  i  nyere  tid,  især 
dem,  som  han  mødte,  da  han  var  mis- 
sionspræsident  dér.  Han  beskrev  æld- 
ste Mark  E.  Petersens  (1900-1984),  fra 
De  Tolv  Apostles  Kvorum,  forbere- 
delser til  dannelsen  af  Toronto  Stav 
den  14.  august  1960.  Præsident  Mon- 
son  havde  til  opgave  at  finde  en  byg- 
ning med  et  auditorium,  der  var  stort 
nok  til  at  huse  alle,  der  ønskede  at 
deltage.  Under  deres  søgen  gik  præ- 
sident og  søster  Monson  i  biografen  i 
Toronto.  Men  i  stedet  for  at  se  filmen, 
luntede  han  op  og  ned  ad  gangene  og 
talte  siddepladser.  Da  biografen  var 
lukket  om  søndagen,  kunne  han  leje 
den  til  den  konference,  hvor  staven 
blev  oprettet.  2249  medlemmer  del- 
tog, hvilket  udgjorde  92%  af  stavens 
nye  medlemmer. 

Som  31-årig  missionspræsident 
præsiderede  præsident  Monson  over 
provinserne  Ontario  og  Quebec,  som 
dengang  bestod  af  seks  distrikter,  55 
grene  og  flere  end  5000  medlemmer. 
Ved  udgangen  af  1999  havde  samme 
geografiske  område  48  789  medlem- 
mer i  11  stave,  119  ward  og  grene 
samt  tre  missioner. 

Tempelpræsidenten  i  templet  i  To- 
ronto, Ontario,  Everett  Pallin,  tilskri- 
ver præsident  og  søster  Monson  en 
stor  del  af  Kirkens  fremgang  i  det  øst- 
lige Canada.  »Han  og  hans  familie 
kom  her  til  os  i  1959«,  sagde  præsi- 
dent Pallin.  »Han  var  den  første  til  at 
dæmpe  strømmen  af  hellige,  der  for- 
lod dette  område.  Lige  så  hurtigt  som 
de  hellige  blev  døbt,  flyttede  de  til 
Zion  for  at  få  del  i  evangeliets  fylde 
gennem  templets  velsignelser.  Hver 
måned  viste  vore  optegnelser  navne- 
ne på  dem,  der  rejste.  Han  lærte  os,  at 
Zion  var  her  og  styrkede  grens-  og 
distriktsprogrammerne,  hvilket  for- 
beredte os  til  at  kunne  blive  en  stav.« 


Præsident  Monson  sagde,  at  det 
var  lige  som  at  rejse  tilbage  i  tiden  at 
være  i  Toronto  igen.  »Vi  elsker  Toron- 
to. Vi  er  glade  for  at  kunne  være  hos 
jer«,  sagde  han.  »Det  er  svært  at  holde 


taknemmelighedstårerne  tilbage.  Jeg 
holder  øje  med  Canada.«  □ 

Artiklen  tilpasset  efter  Church  New, 
26.  august  2000. 


Ældste  Bernard  P.  Brockbank 

død,  91  år 

Ældste  Bernard  P.  Brockbank,  generalautoritet  emeritus,  døde  i  sit 
hjem  i  Holladay,  Utah,  den  11.  oktober  2000.  Han  blev  91  år. 

Ældste  Brockbank  blev  kaldet  som  assistent  til  De  Tolv  Apostles 
Kvorum  den  6.  oktober  1962  og  blev  medlem  af  De  Halvfjerds'  Første 
Kvorum  den  1.  oktober  1976.  Han  fik  status  som  emeritus  den  4.  okto- 
ber 1980. 

Bernard  Brockbank  blev  født  i  Holladay,  Utah,  den  24.  maj  1909  som 
søn  af  Taylor  P.  Brockbank  og  Sarah  LeCheminant  Brockbank.  Han  blev 
gift  med  Nada  Rich  i  Washington  DC  den  11.  november  1935.  De  blev 
beseglet  i  templet  i  Salt  Lake  City  den  4.  maj  1937. 

Ældste  Brockbank  var  en  kendt  byggeentreprenør  og  medlem  af  na- 
tionale og  lokale  boligselskaber.  Han  var  ligeledes  leder  af  skoledistrik- 
tet Salt  Lake  Valley  Granite  School  Districts  uddannelseskomité  samt 
medlem  af  bestyrelsen  på  Southern  Utah  University. 

Ældste  Brockbank  overlevede  sin  første  hustru  og  to  sønner  og  efter- 
lader sig  sin  anden  hustru,  Frances  Morgan  Brockbank,  som  han  gifte- 
de sig  med  i  1968  i  templet  i  Salt  Lake  City,  samt  fem  sønner  og  tre 
døtre.  Begravelsen  fandt  sted  den  17.  oktober  2000. 

Templer  bliver  med  utrolig  hast  til  virkelighed 


Færdiggørelsen  af  næsten  50  templer  i  de  sidste  to  år  er  opfyldelsen  af  en 
profetisk  udfordring,  som  kommer  på  det  rette  tidspunkt  i  genoprettelsen, 
siger  F.  Keith  Stepan,  administrerende  direktør  for  Kirkens  Afdeling  for 
Tempelbyggeri. 


Den  bemærkelsesværdige  perio- 
de for  tempelbyggeriet  begynd- 
te med  præsident  Gordon  B.  Hinck- 
leys  bekendtgørelse  om,  at  Kirken  vil- 
le bygge  templer,  der  var  mindre,  og 
bygge  flere  af  dem.  Det  første  af  disse 
mindre  templer  blev  bygget  i  Monti- 
cello  i  Utah  i  1998  som  Kirkens  53. 
tempel  i  funktion. 

I  det  følgende  to  et  halvt  år  er  man- 
ge templer,  der  kun  eksisterede  som 
en  profetisk  vision,  blevet  til  virkelig- 
hed med  utrolig  hast.  I  en  periode  på 
35  uger  blev  der  indviet  30  templer. 
Mindre  templer  i  USA  blev  bygget  på 
gennemsnitligt  9,5  måned,  mens 
dem  uden  for  USA  fra  udgravning  til 
påsætning  af  spir  blev  bygget  på 
gennemsnitligt  11,5  måned. 


Det,  der  gør  projektet  enestående, 
er  den  kvalitet,  som  hvert  tempel 
bygges  i.  Det  mønster,  der  blev  fast- 
lagt af  Salomo  i  Det  Gamle  Testamen- 
te, bliver  stadig  fulgt.  Salomo  samle- 
de de  fineste  materialer  hjemmefra  og 
fra  udlandet  og  skaffede  de  bedste 
byggearbejdere  og  håndværkere  til 
projektet. 

Til  de  nye  templer  har  bygherrerne 
importeret  glasmosaikvinduer  fra 
Tyskland  og  England  og  prismekro- 
ner fra  Belgien  og  New  York.  De  har 
udvalgt  håndlavede  tæpper,  mens 
komiteer  har  gennemgået  lokal  kunst 
for  at  finde  ting,  der  var  passende  til 
et  tempel.  Kun  det  allerbedste  er 
passende,  for  det  store  resultat  skal 
kaldes  et  Herrens  hus. 


Templet  i  Palmyra,  New  York. 


Omkring  det  tidspunkt,  hvor  præ- 
sident Hinckley  bekendtgjorde  kon- 
ceptet med  de  små  templer,  blev  bror 
Stepan  administrerende  direktør  for 
Kirkens  Afdeling  for  Tempelbyggeri. 
I  sine  25  år  som  lokal  arkitekt  og  10  år 
i  arbejde  for  Kirken  har  bror  Stepan 
aldrig  set  så  stort  et  byggeprojekt  af 
denne  kvalitet. 

»Det  gav  en  enorm  begejstring«,  si- 
ger han.  »Min  personlige  reaktion 
var:  'Hvilken  vidunderlig  udfor- 
dring! Hvilken  profetisk  vision!'  Vi 
mærkede,  hvor  presserende  sagen 
var  for  præsident  Hinckley,  at  der  vir- 
kelig var  behov  for  at  få  det  gjort. 

Biskop  Keith  B.  McMullin,  anden- 
rådgiver i  Det  Præsiderende  Biskop- 
råd, ældste  David  E.  Sorensen  fra  De 
Halvfjerds'  Præsidentskab  og  leder  af 
tempelafdelingen  og  jeg  besluttede  os 
for,  at  det  ville  vi  gøre«,  siger  bror 
Stepan. 

Kirkens  Afdeling  for  Tempelbygge- 
ri, som  fik  besked  på  ikke  at  ansætte 
flere,  begyndte  at  lægge  hovederne  i 
blød.  De  mødtes  med  lokale  entrepre- 
nører, som  havde  bygget  templer,  og 
»vi  undersøgte  alle  de  ting,  vi  kun- 
ne«, siger  bror  Stepan. 

Der  blev  udarbejdet  nye  koncepter 
og  nye  metoder.  Et  eksempel  herpå 
var  et  grupperingskoncept  for  bygge- 
riet. Her  førte  et  hold  fra  hovedsædet 
tilsyn  med  arbejdet  på  et  bestemt 
kontinent,  mens  entreprenører,  der 
havde  erfaring  med  at  bygge  templer, 
opførte  adskillige  templer  i  et  områ- 
de eller  et  land.  En  projektleder  fra 
Kirken  skulle  bo  i  området  og  rejse  for 
at  inspicere  arbejdet.  Folk  med  erfa- 
ring inden  for  byggeri  blev  kaldet 
som  fuldtidsmissionærer,  som  skulle 
bo  ved  hver  byggegrund  for  at  sikre, 
at  arbejdet  hver  dag  udførtes  i  tem- 
pelkvalitet. 

Grunde,  som  Kirken  allerede  ejede, 
blev  brugt,  hvor  det  var  muligt.  Det 

Templet  i  Fukuoka  i  Japan. 


var  særligt  attraktivt  med  jord  ved 
stavscentre,  hvor  lokalplaner  tillod 
kirkebyggeri. 

»Vi  udarbejdede  selvfølge  stan- 
dardplaner«, forklarer  bror  Stepan. 
»De  små  templer  ligner  hinanden, 
men  er  ikke  ens.  Hvert  enkelt  har  lo- 
kale kulturelle  træk,  bl.a.  møblerne, 
kunstgenstandene,  stenene  til  yder- 
murene samt  de  grønne  områder.« 

Nogle  ting  som  fx  dekorative  me- 
talgitre, fiberglasstatuerne  af  englen 
Moroni  og  okserne  til  dåbsbassinet, 
og  selve  dåbsbassinerne,  blev  masse- 
produceret på  ét  sted  og  sendt  til 
templerne.  Transporten  udgjorde  et 
problem,  som  selv  Salomos  visdom 
ikke  skulle  takle:  at  få  disse  ting  gen- 
nem tolden  i  de  forskellige  lande. 

Der  var  mange  andre  udfordringer. 
»En  stor  del  af  projektet  var  den 
indvendige  indretning«,  siger  bror 
Stepan.  Der  blev  oprettet  fire  hold 
ved  hovedsædet  til  at  designe  og  ud- 
føre det  fine  håndværksarbejde  på 
alle  templerne.  De  bevarede  kvalite- 
ten, mens  de  fik  udført  en  masse  ar- 
bejde ved  fx  at  lave  færdige  skabelo- 
ner og  vægdekorationer  med  blad- 
guld, som  kunne  påklæbes  i  stedet  for 
at  males  på. 

Det  var  et  problem  at  få  stenene  til 
ydermurene,  hvilket  på  et  tidspunkt 
nedsatte  tempoet  og  endda  forsinke- 
de nogle  templer.  Fx  kom  den  sidste 
sten  til  templet  i  Boston  i  Massachu- 
setts frem  og  blev  sat  på  plads,  mens 
gæsterne  var  til  åbenthus.  »Fremover 
vil  vi  oparbejde  bedre  forbindelser  til 
producenterne  af  stenene«,  siger  bror 
Stepan. 

»Der  har  været  utrolig  mange  de- 
taljer«, fortsætter  bror  Stepan.  »Selv 
jeg  havde  ikke  forestillet  mig,  hvor 
mange  detaljer,  der  var«  -  lige  fra  at 
hænge  prismerne  i  den  rigtige  retning 
på  lysekroner  til  at  fjerne  snavs  fra 
sprækkerne  i  trapperne  og  alt  muligt 
andet. 

Under  forløbet  skete  der  fantasti- 
ske ting.  Der  skete  næsten  ikke  noget 


hærværk.  Lokale  medlemmer  og  be- 
boere samledes  for  at  hjælpe  i  alle  ret- 
ninger, og  lokalsamfundene  begynd- 
te at  tale  om  »vores  tempel«.  De  an- 
satte ved  hovedsædet,  entreprenører, 
arbejdsfolk  og  andre  blomstrede  af  ta- 
lent og  kreative  nye  måder  at  gøre 
ting  på. 

»Vi  fandt  nogle  vidunderlige  men- 
nesker ude  omkring  i  verden,  som 
virkelig  har  hjulpet  os«,  siger  bror 
Stepan.  »Uden  alle  de  menneskers  bi- 
drag i  de  forskellige  områder  kunne 
det  aldrig  have  ladet  sig  gøre.« 

Han  taler  om  unge  ved  templet  i 
Colonia  Juårez  i  Mexico,  der  lagde 
græs  til  langt  ud  på  natten,  og  »som 
fik  mudder  over  alt  på  sig«.  Disse 
unge  fjernede  affald  langs  hele  den 
vej,  der  fører  til  deres  by,  så  den  ville 
være  ren,  når  præsident  Hinckley 
kom. 

»Denne  ånd  mødte  vi  gang  på 
gang:  Folk  der  hjælper,  og  folk  der 
udretter  noget.  Det  har  været  vidun- 
derligt at  se  de  hellige  gøre  dette«, 
siger  han. 

Vi  fik  ofte  åndelige  oplevelser.  Syv 

arbejdsfolk  og  den  tilsynsførende  ved 
templet  i  Raleigh  i  North  Carolina 
blev  undervist  af  byggemissionærer- 
ne  til  frokost  og  blev  døbt.  Det,  at  der 
ikke  var  høj  musik,  bandeord,  ryg- 
ning eller  drikkeri,  skabte  en  stem- 
ning, som  påvirkede  mange  andre 
arbejdsfolk  for  bestandig. 

Selv  om  bror  Stepan  følte  sig  over- 
læsset med  arbejde,  kan  han  nu  se  til- 
bage på  de  sidste  to  år  med  »en  fanta- 
stisk følelse,  fordi  præsident  Hinck- 
ley s  forventninger  er  blevet  indfriet.« 
Han  siger,  at  det  er  vidunderligt  for 
alle  de  involverede  at  se  de  helliges 
påskønnelse.  »Velsignelserne  har  på- 
virket mange,  mange  flere  menne- 
sker.« 

Nu  hvor  målet  med  100  templet  er 
nået,  føler  han  en  vis  lettelse.  Men 
denne  lettelse  vil  ikke  vare  ved,  for 
»dette  er  ikke  et  stopskilt.  Tempelbyg- 
geriet vil  fortsætte,  dog  sikkert  ikke  i 
samme  tempo.  Alle  os  i  Afdelingen 
for  tempelbyggeri  er  velsignede  ved 
at  være  et  del  af  det.«  □ 

Artiklen  venligst  stillet  til  rådighed 
fl/Church  News,  30.  september  2000. 


Yderligere  ideer  til  fællestid  i  februar  2001 


ølgende  er  yderligere  ideer  til  fælles- 
ir tid,  som  lederne  kan  bruge  sammen 
med  Fællestid,  der  er  trykt  i  Liahona /ra 
februar  2001.  Vær  opmærksom  på  lektio- 
nen, instruktioner  og  aktivitet,  som  pas- 
ser til  disse  ideer,  i  »Profeten  taler  for  vor 
himmelske  Fader«  på  side  10  og  11  i  Lille 
Liahona  i  denne  udgave. 

Når  vi  begynder  at  tale  om  dette  års 
emne,  »Følg  profeten«,  er  det  vigtigt 
for  børnene  at  forstå,  at  profeten  kal- 
des af  Gud  til  at  tale  på  hans  vegne. 
Hjælp  dem  med  at  forstå,  at  hver  pro- 
fet gennem  tiderne  har  fået  særlige 
budskaber  til  menneskene  på  deres 
tid,  og  at  folk  er  blevet  velsignet,  når 
de  har  fulgt  hans  vejledning.  Så  kan 
børnene  bedre  forstå,  at  hvis  de  følger 
vores  profet  i  dag,  vil  de  også  blive 
velsignet. 

1.  Lav  en  plakat  med  et  billede  af 
Frelseren  og  en  pil  med  FORTÆLLER 
skrevet  på;  derefter  en  tegning  af 
præsident  Gordon  B.  Hinckley,  så 
endnu  en  pil  med  FORTÆLLER,  og 
dernæst  en  tom  plads  til  nogle  tegnin- 
ger af  børnene.  Sæt  plakaten  frem,  og 
forklar,  at  præsident  Hinckley  taler 
på  Herrens  vegne  og  fortæller  os, 
hvad  Herren  ønsker,  at  vi  skal  gøre. 
Spørg  børnene  om,  hvem  Frelseren 
taler  til  gennem  vores  profet.  Forklar, 
at  han  taler  til  voksne  og  børn  i  hele 
verden.  Få  alle  de  børn,  der  rækker 
hånden  op,  til  at  komme  frem  og  sæt- 
te en  tegning  af  et  barn  på  plakaten. 
Forklar,  at  når  vi  gør  de  ting,  som  vo- 
res profet  beder  os  om,  gør  vi  de  ting, 
som  Herren  ønsker,  vi  skal  gøre.  Syng 


»Vi  lytter  til  profetens  røst«  (Lille  Lia- 
hona, okt.  2000,  s.  7).  Bed  børnene  om 
at  fortælle,  hvad  profeten  ønsker,  de 
skal  gøre.  Skriv  svarene  på  plakaten, 
og  få  børnene  til  at  skrive  deres  initia- 
ler ved  deres  svar.  Få  dernæst  hvert 
barn  til  at  tegne  en  tegning  af  sig  selv, 
og  sæt  den  fast  på  højre  side  af  plaka- 
ten. I  kan  også  få  de  større  børn  til  bag 
på  tegningen  at  skrive  en  ting,  som 
han  eller  hun  vil  gøre  for  at  følge  pro- 
feten. Syng  »Hav  tak  for  profeten,  du 
sendte«  (Salmer  og  sange,  nr.  13).  Slut 
af  med  dit  vidnesbyrd. 

2.  Lav  en  plakat  med  firkanter  fra 
nummer  1  til  15,  som  danner  en  sti  fra 
et  billede  af  den  hellige  lund  til  orde- 
ne DET  CELESTIALE  RIGE.  Sig  til 
børnene,  at  hver  firkant  repræsente- 
rer en  profet,  der  har  ledt  os,  og  at  de  i 
dag  vil  lære  om  de  første  seks  af  disse 
profeter,  de  sidste  dages  hellige  pro- 
feter. Når  de  lærer  om  hver  især,  skal 
de  tænke  på  en  sang  eller  salme  om, 
hvad  han  har  belært  om  eller  gjort.  Få 
seks  børn  til  at  komme  og  holde  bille- 
der frem  af  de  første  seks  præsidenter 
i  Kirken  (se  i  Evangelisk  kunst  efter  bil- 
leder og  oplysninger  om  hver  især). 
Få  dernæst  et  andet  barn  til  at  trække 
en  profets  navn  fra  en  æske.  Hjælp 
barnet  med  at  finde  ud  af,  hvilket  bil- 
lede, der  hører  til  dette  navn.  Få  det 
barn,  der  holder  billedet,  til  -  om  nød- 
vendigt med  din  hjælp  -  at  fortælle 
lidt  om  den  profet.  Få  børnene  til  at 
synge  sange  eller  salmer,  som  lærer 
os,  hvad  den  profet  belærte  om,  eller 
om  profeten  selv.  Sig  til  børnene,  at  de 

skal  lære  om  andre  sidste  dages  pro- 
feter senere,  og  at  vor  himmelske  Fa- 
der har  lovet,  at  vi  altid  vil  have  en 
profet  til  at  lede  os,  indtil  Frelseren 
kommer  igen. 

3.  Brug  spørgsmål  til  at  hjælpe  bør- 
nene med  at  lære  og  finde  frem  til  be- 
tydningen af  »Vi  lytter  til  profetens 
røst«  (Lille  Liahona,  okt.  2000,  s.  7).  Sig 
til  dem,  at  i  Amos  3:7  lærer  vi,  at  »Gud 
Herren  gør  ikke  noget,  førend  han  har 
åbenbaret  sine  planer  for  sine  tjenere, 
profeterne.«  Forklar,  at  dette  skrift- 
sted hjælper  os  med  at  forstå  salmens 
første  vers.  Stil  spørgsmål  for  at  hjæl- 
pe børnene  med  at  forstå  og  huske 
hver  linie  i  sangen.  Til  linie  1  for  ek- 
sempel kan  du  bede  børnene  om  at 
lytte  efter  svar  på  »Hvis  stemme  lyt- 
ter vi  til?«  og  »Hvem  taler  han  for?« 
Syng  første  linie  af  sangen  for  dem. 
Lad  dem  svare  på  spørgsmålene.  Få 
dem  til  at  synge  linien  sammen  med 
dig.  Spørg  så,  hvem  vores  profet  er  i 
dag.  Få  et  barn  til  at  komme  op  og 
holde  et  billede  af  præsident  Hinck- 
ley frem.  Spørg  børnene,  hvem  han 
taler  for.  Få  et  barn  til  at  holde  et  bille- 
de frem  af  Jesus  Kristus.  Fortsæt  med 
at  lære  dem  salmen  ved  at  stille 
spørgsmål  om  ordene,  synge  melodi- 
en for  børnene  og  så  få  dem  til  at  sva- 
re på  spørgsmålene  og  synge  dem  for 
dig. 

4.  Eksempler  på  spørgsmål  til  re- 
sten af  sangen:  Linie  2  -  Hvordan  be- 
der en  profet  os  om  at  gøre  noget? 
Hvad  beder  han  os  om?  Linie  3  - 
Hvem  kalder  profeten?  Hvad  kalder 


man  også  en  profet?  Linie  4  -  Hvorfor 
har  Herren  kaldet  profeten?  Øvrige 
spørgsmål  kan  være:  Hvor  hører  vi 
profeten  tale?  Hvor  kan  vi  læse  hans 
ord?  Bær  dit  vidnesbyrd  om,  hvilken 


velsignelse  det  er  at  være  medlem  af 
vor  himmelske  Faders  Kirke  og  blive 
ledet  af  en  profet. 

5.  For  yderligere  kilder,  se  »Jo- 
seph Smiths  første  åbenbaring«,  Lille 


Liahona,  feb.  2001,  s.  2-3;  »Af  og  til  er 
det  godt  at  være  anderledes«,  Lille 
Liahona,  feb.  2001,  s.  7-9,  »Profetens 
eksempel«,  Lille  Liahona,  nov.  2000, 
s.  6-7, 16.  □ 


70  år  gammel  forening  bygger  på  klippegrund 

Joy  M.  Todd 


Da  David  B.  Haight  kom  sammen  med  Ruby  Olson,  var  de  nødt  til  at  tage 
sporvognen  i  centrum  af  Salt  Lake  City,  når  de  skulle  ud  sammen,  fordi  han 
ikke  havde  råd  til  en  bil.  Fra  denne  ydmyge  begyndelse  har  de  opbygget  et 
evigt  ægteskab,  som  den  4.  september  2000  havde  varet  i  70  år.  (Han  fyldte 
94  år  to  dage  forinden,  den  2.  september).  De  to  »unge  fra  landet«,  som  de 
selv  siger,  (han  er  født  i  Oakley  i  Idaho,  og  hun  i  Fairview  i  Utah)  har  med 
tiden  opfostret  tre  børn,  som  har  givet  dem  18  børnebørn  og  64  oldebørn. 


De  har  tilbragt  et  liv  sammen 
med  eventyr,  hvor  han  bl.a.  har 
været  borgmester  i  Palo  Alto  i  Califor- 
nien, og  medlem  af  De  Tolv  Apostles 
Kvorum.  Deres  parole  gennem  tiden 
synes  at  have  været  den  formaning 
i  skrifterne,  der  blev  overskriften  på 
hans  tale  ved  generalkonferencen 
i  oktober  1995,  »Søg  først  Guds 
rige«. 

I  et  nyligt  afholdt  interview  fortalte 
bror  og  søster  Haight  om  deres 
minder  om  første  gang,  de  mødtes. 
Det  var  under  lavkonjunkturen  i 
1930'erne.  Den  unge  David  havde 
gået  på  landbrugsskolen  Utah  State 
Agricultural  College  i  Logan  i  Utah 
og  var  kommet  til  »storbyen«  Salt 
Lake  City  for  at  arbejde  i  et  stormaga- 
sin i  centrum.  En  aften  var  han  til  bal 
i  Old  Mill,  som  var  blevet  lavet  til 
balsal,  og  var  et  vartegn  i  Little 
Cottonwood  Canyon  øst  for  Salt 
Lake-dalen. 

»Jeg  var  ude  sammen  med  en  an- 
den pige,  og  vi  sad  ned  under  dan- 
sen«, mindedes  han.  »Og  jeg  lagde 
mærke  til  en  meget  flot  pige,  som 
kom  dansende  forbi.  Jeg  spurgte  den 


pige,  som  jeg  var  sammen  med: 
'Hvem  er  den  pige?'« 

Da  han  fandt  ud  af,  at  hun  var  en 
veninde  til  den  pige,  som  han  var  ude 
sammen  med,  bad  han  hende  om  at 
præsentere  dem  for  hinanden.  Nu 
kan  han  se,  hvor  stor  en  bommert,  det 
var  rent  høflighedsmæssigt,  men  han 
motiveredes  af  interesse  for  denne 


unge  kvinde,  der  en  dag  skulle  blive 
hans  brud. 

»I  den  forretning,  hvor  jeg  arbejde- 
de, fik  jeg  nogle  få  dage  senere  ansva- 
ret for  at  ansætte  en  sommervikar«, 
fortalte  han.  »En  gruppe  piger,  uni- 
versitetsstuderende, kom  til  samtale. 
I  denne  gruppe  var  den  flotte  pige, 
som  jeg  så  på  dansegulvet.  Og  vi 
skulle  kun  ansætte  én  den  dag.  Gæt 
hvem  der  fik  jobbet?« 

»Og  en  ægtemand!«  tilføjede  søster 
Haight. 

For  at  imponere  Ruby  opvejede 
David  Haight  det,  som  han  manglede 
af  velstand  med  opfindsomhed. 

»Jeg  kan  huske,  at  jeg  ringede  til 


Ældste  David  B.  Haight  fra  De  Tolv  Apostles  Kvorum  og  hans  hustru,  Ruby,  to 
provinsbyboere,  mødtes  i  Salt  Lake  City,  hvor  han  arbejdede,  og  hun  gik  på  college. 
De  blev  gift  for  70  år  siden  i  templet  i  Salt  Lake  City. 

hende  en  dag,  og  hun  sagde,  at  hun 
skulle  ud  med  en  kavaler«,  sagde 
han.  »Jeg  sagde:  'Hvornår  kommer 
han?'  'Klokken  otte',  sagde  hun.  Jeg 
sagde:  'Hvad  siger  du  til,  at  jeg  kom- 
mer klokken  seks?'  Så  jeg  kom  med 
sporvognen  og  tog  hende  med  ind  til 
centrum.  Vi  fik  is.  Jeg  besluttede  mig 
for,  at  hun  skulle  have  det  så  sjovt,  at 
hun,  når  hun  var  ude  med  denne  an- 
den fyr  i  hans  fars  store,  flotte  bil,  sta- 
dig ville  tænke  på,  hvor  sjovt  hun 
havde  det  på  sporvognen.« 

Strategien  virkede  åbenbart.  De 
blev  gift  i  templet  i  Salt  Lake  City. 
Dagen  efter  brylluppet  rejste  de  til 
Californien  i  en  Ford  A,  som  han 
havde  købt  for  695  dollars,  med  alle 


deres  jordiske  ejendele  i  klapsædet. 

De  skabte  sig  en  tilværelse  i  Califor- 
nien. »Vi  kom  i  Kirken  og  fik  hurtigt 
mange  venner«,  fortalte  søster 
Haight. 

Selv  om  ingen  af  dem  havde  den 
fjerneste  anelse  om,  at  han  en  dag  vil- 
le blive  en  af  Kirkens  generalautorite- 
ter, fortalte  ældste  Haight:  »Vi  har 
haft  et  skønt,  skønt  liv  sammen.  Vi 
har  været  mange  steder,  vi  har  høstet 
erfaringer,  og  nu  har  vi  minderne  om 
dem.  Men  vi  har  frem  for  alt  udviklet 
en  solid  viden,  forståelse  og  bag- 
grund, hvad  angår  livets  grundsten, 
så  vi  har  vished  om,  at  det,  som  vi  gør 
[for  at  hjælpe  med  at  opbygge  Guds 
rige]  er  rigtigt.  Disse  grundsten  er  af 


granit  -  ikke  bløde  og  ikke  kalksten. 
Det  er  granit.« 

»Og  vi  er  blevet  velsignet  med 
gode  efterkommere,  børn  som  er 
stærke  i  evangeliet«,  tilføjede  søster 
Haight. 

Hvordan  har  de  opdraget  deres 
børn  i  retskaffenhed?  »Principperne 
bliver  en  del  af  deres  liv«,  sagde  æld- 
ste Haight.  »Og  når  det  bliver  en  del 
af  deres  liv,  er  det  ikke  svært  at  gøre.« 
Eller,  som  han  sagde  i  sin  konference- 
tale i  1995:  »Hvis  vi  først  søger  Guds 
rige  og  lever,  som  vi  bør,  falder  alt  an- 
det på  plads,  og  der  sker  vidunderlige 
ting«  (Stjernen,  januar  1996,  s.  74).  □ 
Artiklen  er  tilpasset  efter 
Church  News,  2.  september  2000. 


Unge  fra  Balkan  samles 


Unge  og  unge  voksne  fra  lande  i  det,  der  tidligere  hed  Jugoslavien, 
mødtes  i  Slovenien  i  en  venskabelig  og  kærlig  ånd  til  en  tre  dage  lang 
konference.  Temaet  for  konferencen,  der  blev  afholdt  den  20.-22.  juli, 
var  »Hold  fast  i  jernstangen«.  Den  tiltrak  elleve  unge  mennesker  fra 
Serbien,  16  fra  Kroatien  og  19  fra  Slovenien  -  lande  som  tidligere  har  været 
i  krig  med  hinanden. 


Helt  oprigtigt  var  dette  den 
mest  fantastiske  ungdoms- 
konference, jeg  nogen  sinde  har  del- 
taget i  i  min  tid  i  Kirken«,  fortalte 
Brent  M.  Strong,  præsident  for  Slove- 
niens Ljubljana  Mission,  som  talte 
ved  begivenheden.  »Der  er  ingen 
tvivl  om,  at  det  berørte  deltagerne 
dybt.  Det  var  i  sig  selv  et  mirakel  at 
have  disse  unge  mennesker  samlet  fra 
alle  tre  områder  af  vores  mission.« 

Ældste  Reid  Wilding  og  søster 
Mary  Lou  Wilding,  seniormissionæ- 
rer som  deltog  i  konferencen,  forkla- 
rede, at  de  bød  de  meget  trætte  unge, 
der  kom  fra  Serbien  efter  en  18-timers 
bustur,  velkommen.  »De  kom  og  var 
trætte  og  sultne  efter  sådan  en  hård 


tur«,  sagde  ældste  og  søster  Wilding. 
»Men  velkomstkrammene  og  op- 
muntringen fik  hurtigt  smilene  frem 
på  deres  ansigt.« 

Konferencen  omfattede  en  pizza- 
fest, »hemmelige  venner«,  opgaver, 
fester  og  et  tjenesteprojekt,  hvor  de 
besøgte  og  sang  for  beboerne  på  et 
plejehjem.  En  åndelig  fremstilling  af 
lignelsen  om  de  ti  brudepiger  afrun- 
dede dagen.  Næste  dag  tog  de  unge 
og  de  unge  voksne  til  et  landligt  skov- 
område ikke  langt  fra  byen,  hvor  de 
foretog  en  Mormons  Bog-tur.  De 
klædte  sig  ud  i  tøj  fra  Mormons  Bogs 
tid  og  rejste  i  »ørkenen«  under  ledelse 
af  ældste  Richard  Hamilton  og  søster 
Luella  Hamilton,  seniormissionærer 


der  spillede  fader  Lehi  og  moder  Sari- 
ah.  De  lærte  om  Liahona,  livets  træ  og 
jernstangen.  Derefter  nød  de  en  tale  af 
præsident  Strong,  som  spillede  kong 
Benjamin. 

Sidste  dag  samledes  gruppen  til 
vidnesbyrdmøde  i  et  fjerntliggende 
skovområde.  »Solen  skinnede  ned 
gennem  træerne,  og  der  var  i  høj  grad 
en  stemning  af  at  være  i  den  hellige 
lund«,  fortalte  ældste  og  søster  Wil- 
ding. »Dette  resulterede,  som  man 
kunne  vente,  i  et  meget  åndeligt  vid- 
nesbyrdmøde med  mange  tårer  og 
udgydelse  af  kærlighed.  Efter  mødet 
blev  alle  siddende,  og  ingen  ønskede 
at  tage  af  sted,  fordi  Ånden  var  blevet 
udøst  i  så  rigt  mål.« 

En  deltager,  Davor  Radic  Novi  Sad 
fra  Serbien,  sagde:  »Trods  vore  svære 
politiske  forhold  kan  vi  være  forene- 
de i  troen  som  Guds  børn.«  □ 

Artiklen  venligst  stillet  til  rådighed  af 
Church  News,  9.  september  2000. 

Præsident  Monson  fejrer  73  års  fødselsdag 


Præsident  Thomas  S.  Monson,  førsterådgiver  i  Det  Første  Præsidentskab, 
fejrede  sin  73  års  fødselsdag  mandag  den  21.  august  2000.  Medlemmer  i 
Toronto,  Ontario,  i  Canada  var  blandt  de  første  til  at  lykønske,  da  de 
overrakte  ham  en  kage  under  en  middag  den  19.  august.  Han  tilbragte  sin 
fødselsdag  med  at  arbejde  på  sit  kontor.  Samme  aften  hyggede  han  og  hans 
hustru,  Frances,  sig  sammen  med  deres  familie. 


Da  præsident  Hinckley  vendte 
tilbage  fra  indvielsen  af  temp- 
let i  Caracas,  Venezuela,  sluttede  han 
og  præsident  Faust,  andenrådgiver  i 
Det  Første  Præsidentskab,  sig  til  de 
andre  for  at  viderebringe  deres  bed- 
ste ønsker  til  præsident  Monson  ved 
en  lille  reception  i  Kirkens  admini- 
strationsbygning tirsdag  den  22. 
august. 

Præsident  Monson  blev  født  den 
21.  august  1927  i  Salt  Lake  City  som 
søn  af  George  Spencer  Monson  og 
Gladys  Condie  Monson. 

Han  er  deres  første  søn  og  andet 
barn.  Han  giftede  sig  med  Frances 
Johnson  i  templet  i  Salt  Lake  City 
den  14.  september  1948.  De  har  to 


sønner  og  en  datter  og  otte  børne- 
børn. 

Han  blev  indsat  som  førsterådgiver 
til  præsident  Gordon  B.  Hinckley  den 
12.  marts  1995.  Samme  dag  blev  han 
også  indsat  som  præsident  for  De 
Tolv  Apostles  Kvorum.  Fra  den  5.  juni 
1994  til  3.  marts  1995  var  han  anden- 
rådgiver til  præsident  Howard  W. 
Hunter  (1907-1995).  Fra  den  10.  no- 
vember 1985  til  30.  maj  1994  var  han 
præsident  Ezra  Taft  Bensons  (1899- 
1994)  andenrådgiver. 

Præsident  Monson  blev  opretholdt 
til  De  Tolv  Apostles  Kvorum  den 
4.  oktober  1963  og  ordineret  til  apo- 
stel den  10.  oktober  1963  i  en  alder 
af  36  år. 


Inden  han  blev  kaldet  som  general- 
autoritet, var  han  administrerende 
direktør  i  Deseret  Press.  Han  begynd- 
te at  arbejde  på  Deseret  News  i  1948 
som  reklamechef  og  fungerede  sene- 
re som  bestyrelsesformand  i  Deseret 
News  i  19  år. 

Han  tog  eksamen  med  udmærkel- 
se fra  University  of  Utah  i  virksom- 
hedsledelse og  tog  kandidateksamen 
i  virksomhedsledelse  på  Brigham 
Young  University.  I  april  1981  over- 
drog BYU  ham  en  æresdoktorgrad. 

Præsident  Monson  tjente  i  USA's 
marine  i  slutningen  af  Anden  Ver- 
denskrig. Han  blev  ordineret  til  bi- 
skop for  et  ward  i  Salt  Lake  City  som 
22-årig  og  tjente  derefter  i  stavspræsi- 
dentskabet  i  Temple  View  Stav  i  Salt 
Lake  City  inden  han  blev  kaldet  som 
præsident  for  Den  Canadiske  Mission 
i  1959.  □ 

Artiklen  venligst  stillet  til  rådighed  af 
Church  News,  26.  august  2000. 

I  Toronto  i  Canada  får  præsident  Thomas  S.  Monson  overrakt  en  kage  i  anledning  af  sin  fødselsdag. 

Når  vi  samler  vore  talenter 


Året  2000  har  været  et  storslået  jubilæumsår  for  Kirken.  Men  det  var  det 
også  for  Fredericia,  idet  det  var  350  år  siden,  byen  blev  grundlagt. 


Fredericia  adskiller  sig  fra  alle  an- 
dre danske  byer,  der  normalt  er 
opstået  på  steder,  som  har  ligget  godt 
for  handelssamkvem,  eller  hvor  un- 
dergrunden har  givet  særlige  mulig- 
heder for  dyrkning  eller  produktion. 

Fredericia  blev  planlagt  som  en 
fæstning,  der  skulle  spærre  vejen  op 
igennem  Jylland  for  en  sydfra  kom- 
mende fjende.  Det  var  også  Frederik 
den  3. s  plan,  at  Fredericia  skulle  over- 
tage rolle  som  Danmarks  hovedstad, 
idet  København,  efter  at  landet  i  1658 
havde  mistet  Skåne,  Halland  og  Ble- 
kinge, lå  alt  for  udsat  for  angreb  fra 
Sverige.  Kongen  gjorde  det  attraktivt 
at  bosætte  sig  i  den  nye  by,  idet  han 
gav  udstrakt  told  -  og  skattefrihed  og 
senere  også  trosfrihed,  hvilket  skete 
hele  167  år,  før  grundloven  generelt 
gav  religionsfrihed.  Det  virkede  godt, 
og  på  den  måde  blev  byen  Danmarks 
første  multietniske  samfund  -  men 
den  blev  aldrig  hovedstad! 

Fredericias  350  år  jubilæum  skulle 
fejres,  og  i  april  1999  indbød  byråd  og 
kulturforvaltning  til  et  stormøde, 
hvor  byens  foreninger  og  organisati- 
oner blev  indbudt  til  at  arrangere 
begivenheder  eller  aktiviteter,  der 
kunne  være  med  til  at  markere  byens 
jubilæum  under  mottoet  »En  hyldest 
til  friheden«. 

Kirkens  menighed  i  Fredericia  er  en 
minoritetsgruppe  i  byen;  men  vi  er 
også  en  del  af  borgerskabet.  Derfor 
lagde  vi  hovederne  i  blød  for  at  finde 
ud  af,  hvad  vort  bidrag  til  byens  jubi- 
læum skulle  være?  Hvad  kunne  vi 
fremvise?  Hvad  er  vi  gode  til?  Mon 
ikke  vi  har  ret  mange  talenter  inden 
for  musik  og  sang? 

Den  tanke  holdt  vi  fast  ved.  Men  ta- 
lenterne skulle  ikke  bare  findes  i  Fre- 
dericia. Vi  ville  invitere  en  række  af 


Kirkens  dygtige  musik-  og  sangtalen- 
ter fra  hele  landet  til  at  være  med  ved 
et  arrangement,  der  blev  beskrevet 
som  følger: 

»En  hyldest  til  friheden  i  sang  og 
musik«.  En  aften  med  professionelle 
og  dygtige  amatører,  der  opfører  en 
kavalkade  af  klassisk  og  populær  mu- 
sik. Alle  er  velkomne.  Der  er  fri  entré. 
Vi  lagde  disse  planer  frem  for  byens 
kulturforvaltning,  og  vi  blev  opmun- 
tret til  at  virkeliggøre  dem. 

Vi  besluttede,  at  arrangementet 
skulle  finde  sted  søndag  aften  den  20. 
august.  Vi  valgte  denne  aften  af  to  år- 
sager. For  det  første  var  søndag  aften 
den,  hvor  vore  professionelle  udøve- 
re havde  de  bedste  muligheder  for  at 
være  med,  og  for  det  andet  ville  pro- 
grammets lødighed  være  af  en  sådan 
art,  at  det  ville  være  værdigt  også  for 
en  søndag. 

Kulturforvaltningen  gav  os  mulig- 
hed for,  at  vi  frit  kunne  benytte  »Det 
Bruunske  Pakhus«,  der  er  en  gammel, 
nyrenoveret  bygning,  der  har  vundet 


godt  ry  som  kultur-  og  musikhus  med 
plads  til  op  til  150  personer. 

Undertegnede  kontaktede  bror  Jan 
Rohde  Pedersen  fra  Esbjerg,  og  han 
var  så  venlig  at  opstille  et  foreløbigt 
program  for  en  sådan  musikaften. 
Derefter  kom  opgaven  med  at  kon- 
takte »talenterne«.  Det  kom  der  gode 
oplevelser  ud  af,  for  alle,  som  vi  kon- 
taktede, var  straks  villige  til  at  være 
med  den  20.  august  i  »Det  Bruunske 
Pakhus«. 

Da  tiden  nærmede  sig,  tog  vi  nogle 
initiativer  til  at  få  vort  jubilæum  an- 
nonceret i  de  lokale  aviser  samt  i  den 
specielle  oversigt  over  alle  jubilæets 
begivenheder. 

Her  fik  vi  vor  eneste  skuffelse,  idet 
der  var  en  misforståelse.  Fordi  vi  var 
for  tidligt  ude  med  vor  omtale  af  ar- 
rangementet, gik  den  i  glemmebogen 
på  kulturforvaltningen! 

Det  lykkedes  dog  at  få  en  omtale  i 
Fredericia  Dagblad  samt  i  en  ugeavis. 
Derefter  var  vi  meget  spændte  på, 
hvor  mange  der  havde  interesse  for 
en  sådan  musikaften. 

Her  blev  vi  ikke  skuffede.  Der 
mødte  ca.  125  mennesker  op,  hvoraf 


Koret  fra  Ålborg  og  Esbjerg. 

ca.  25  ikke  var  medlemmer  af  Kirken. 
Og  det  blev  en  virkelig  god  oplevelse 
for  os  alle! 

Tomas  Ambt  Kofod,  der  til  daglig 
er  skuespiller  på  Det  Ny  Teater  i  Kø- 
benhavn, var  konferencier.  Han  ind- 
ledte med  at  fortælle,  at  denne  aften 
var  arrangeret  af  Jesu  Kristi  Kirke  af 
Sidste  Dages  Hellige,  og  at  alle  de 
medvirkende  var  medlemmer  af  Kir- 
ken. Ellers  blev  der  ikke  gjort  nogen 
»reklame«  for  Kirken. 

Programmets  to  første  numre  blev 
givet  af  et  sangkor  fra  Ålborg  med 
forstærkning  af  et  par  brødre  fra  Es- 
bjerg. Koret,  der  blev  ledet  af  Lis  Stef- 
fensen, sang  »Like  an  Eagle«  af  Carl 
Strommen  samt  en  sang  fra  »Les  Mi- 
serables«. Thomas  Bornemann  ak- 
kompagnerede på  flyglet. 

Jan  Rohde  Pedersen  fra  Esbjerg  er 
uddannet  i  klassisk  guitar  på  musik- 
konservatoriet, og  han  spillede  præ- 
ludie  nr.  1  og  4  af  H.  Villa  Lobos. 

Derefter  spillede  to  professionelle 
musikere,  Bjarne  Stange  Nielsen  fra 
Randers  på  violin  og  Jes  Gram  fra 
Værløse  på  flygel.  De  spillede  først 
Rondo  i  c-dur  for  violin  og  klaver  af 


Mozart  og  derefter  »Liebeslied«  af 
Fritz  Kreisler. 

Birger  Sørensen  fra  Grindsted  er 
musiklærer  og  har  en  uddannelse  i 
tværfløjte.  Med  Birgitte  Ohlsen  fra 
Esbjerg  ved  flyglet  spillede  han  først 
»Tågen  letter«  af  Carl  Nielsen  og  der- 
efter »Gymnopedie«  af  Eric  Sati. 

Så  fulgte  en  solosang  af  Birgitte 
Christiansen  fra  Ålborg.  Det  var  en 
dejlig  sang  fra  musicalen  »Hair«:  »Let 
at  være  hård«.  Hun  blev  akkompag- 
neret af  Jimmy  Klitgaard  ved  flyglet. 

En  anden  professionel  musiker,  Jes- 
per Andersen  fra  Århus,  er  uddannet 
på  musikkonservatoriet  med  trompet 
som  hovedfag.  Han  spillede  med  Jim- 
my Klitgaard  ved  flyglet,  først  »Det 
elskede  Jerusalems  længsel«  og  deref- 
ter »Koncertvals«  af  Torvald  Hansen. 
Så  fulgte  to  sangnumre  ved  Gurli  Ny- 
som  fra  Viborg  og  hendes  datter,  Maria 
Louise  Klitgaard  fra  Ålborg.  Ved  flyg- 
let sad  Maria  Louises  mand,  Jimmy 
Klitgaard.  Først  sang  mor  og  datter 
»Love,  oh  Love«  af  Lionel  Richie.  Ved 
det  sidste  nummer  sang  Jimmy  Klit- 
gaard også  med.  Det  var  en  dejlig  for- 
tolkning af  »I  skovens  dybe  stille  ro«. 


Jes  Gram  fra  Værløse  er  en  højtud- 
dannet musiker.  Han  mestrer  obo,  en- 
gelsk horn  og  klaver.  Han  spillede  tre 
metamorfoser  for  soloobo,  »Pan«, 
»Phaeton«  og  »Niobe«,  af  Benjamin 
Britten.  Før  hvert  nummer  forklarede 
Jes  Gram  på  en  meget  populær  måde 
historierne  bag  disse  ikke  almindeligt 
kendte  navne. 

Så  fulgte  det  lokale  musiktalent, 
Thomas  Bornemann,  på  flygel  med  et 
medley  af  populære  danske  sange. 
Tomas  Ambt  Kofod  viste  sit  talent 
som  sanger  ved  at  synge  en  vise  fra 
den  danske  musical  »Tordenskjold«. 
Den  hed  »Jeg  vil  finde  vej«. 

Denne  dejlige  musikaften  sluttede 
med,  at  koret  fra  Ålborg  med  Thomas 
Bornemann  ved  flyglet  sang  »Go  Ye 
Now  in  Peace«. 

Denne  aften  gav  os  nogle  rigtig  dej- 
lige musikoplevelser.  Dette  blev  også 
markeret  ved  de  meget  kontante  bi- 
fald, der  fulgte  hvert  nummer. 

Jo,  når  vi  samler  vore  talenter,  kan 
vi  udrette  det  utrolige.  □ 

Knud  B.  Andersen, 
informationsformidler 
i  Fredericia  Ward 


Århus  Hjælpeforenings  hyttetur 


Fredag  den  15.  september  2000  var  vi  24  søstre  fra  Århus  Ward,  som  samle- 
des for  at  starte  vores  første  hyttetur  til  hytten  »Knasten«,  som  ligger  natur- 
skønt ca.  20  km  syd  for  byen. 


Efter  ankomsten  pakkede  vi  hur- 
tigt ud  og  indrettede  os  i  de  fors- 
kellige rum.  Vi  trak  derefter  hver  en 
seddel,  hvor  der  stod,  hvilke  opgaver 
vi  hver  især  skulle  tage  os  af. 

Nogle  gik  nu  i  gang  med  at  forbere- 
de aftensmaden,  mens  andre  dække- 
de bord,  og  det  varede  ikke  længe,  før 
den  gode  duft  fra  køkkenet  fortalte 
os,  at  det  nu  var  tid  til  at  placere  os 
rundt  omkring  ved  bordene.  Vi  nød 


nu  den  dejlige  gryderet,  mens  snak- 
ken gik  livligt. 

Mens  vi  sad  ved  bordene,  fik  vi  alle 
en  opgave,  nemlig  at  vi  skulle  skrive 
om  en  episode  fra  vores  liv.  Dog  skul- 
le vi  holde  os  anonyme  og  ikke  næv- 
ne nogen  navne. 

Efter  de  praktiske  ting  var  overstå- 
et, samledes  vi  nu  alle  sammen  i 
»Storstuen«,  hvor  der  i  mellemtiden 
var  tændt  op  i  pejsen. 

Vi  startede  med  forskellige  aktivi- 
teter -  og  den  første  var,  at  vi  alle  kun- 
ne få  lagt  en  maske!  Der  var  mulig- 
hed for  at  vælge  mellem  en  bananma- 
ske,  gulerodsmaske  eller  gærmaske. 
Mens  den  valgte  maske  nu  skulle  vir- 
ke, kunne  vi  alle  læne  os  tilbage  (de 
fleste  lå  nu  på  en  madras  på  gulvet) 
og  lytte  til  dejlig  og  beroligende  mu- 
sik, mens  en  stille  og  blid  stemme  le- 
dede os  i,  hvordan  kroppen  og  hele 
»mig«  kunne  slappe  af.  Det  virkede 
så  godt,  at  flere  faldt  i  søvn! 

De  små  selvbiografier,  som  vi  hav- 
de skrevet,  mens  vi  sad  ved  bordet, 


Nogle  søstre  hygger  sig  udendørs. 

var  blevet  samlet  sammen  -  og  nu 
blev  de  læst  op  -  og  så  skulle  vi  gætte, 
hvem  de  forskellige  beretninger  om- 
handlede. Selvom  nogle  af  episoder- 
ne var  svære,  så  lykkedes  det  dog  at 
sætte  navn  på  dem  alle. 

Det  var  meget  interessant,  da  vi  på 
denne  måde  lærte  om  en  hidtil 
ukendt  side  af  den  enkelte  søster. 

Der  var  både  søde,  sjove  og  komi- 
ske, men  også  rørende  beretninger. 
En  virkelig  god  aktivitet. 

De  kvindelige  missionærer  samt  to 
lokale  søstre  demonstrerede,  hvorle- 
des en  middagsaftale  og  en  undervis- 
ningssituation kunne  udvikle  sig.  Det 


var  virkelig  morsomt  -  og  lærerigt! 
Og  det  gav  stof  til  eftertanke. 

Vi  sang  nu  nogle  sange,  fik  forfrisk- 
ninger og  hyggede  os.  Lidt  efter  lidt 
begyndte  vi  nu  at  sive  til  køjerne  for 
at  få  lidt  søvn  -  med  det  blev  godt  nok 
sent  (eller  tidlig  morgen),  inden  den 
sidste  hårde  kerne  faldt  til  ro. 

De  heldige,  som  havde  fået  til  op- 
gave at  forberede  morgenmaden, 
stod  tidligt  op  -  og  da  alle  var  oppe, 
ventede  der  os  en  rigtig  lækker  mor- 
genbuffet med  alt,  hvad  hjertet  og 
maven  kunne  ønske  sig. 

Vi  samledes  derefter  til  en  »åndelig 
tanke«,  som  blev  ledet  af  de  kvindeli- 


ge missionærer.  Vi  fik  hver  udleveret 
et  ark  papir,  hvorpå  vi  skulle  skrive 
de  ting,  vi  var  taknemmelige  for.  Det 
blev  en  meget  lang  liste,  vi  hver  især 
kunne  præstere.  Der  var  en  meget 
dejlig  og  varm  ånd  til  stede. 

Vi  skulle  nu  ud  på  et  forhindrings- 
løb -  som  dog  ikke  havde  flere  forhin- 
dringer, end  vi  alle  kunne  være  med. 
Vi  var  inddelt  i  fire  hold  og  gik  nu  til 
de  forskellige  poster,  som  der  var  ni 
af.  Bl.a.  skulle  vi  svare  på,  hvad  det 
nye  navn  er  for  »hjemmekundskabs- 
aften«  og  skrive  så  mange  navne  på 
fugle,  der  starter  med  bogstavet  S, 
som  vi  kunne.  Der  er  faktisk  rigtig 
mange!  Der  var  også  en  »Kimsleg«, 
og  den  sidste  aktivitet  var  at  stikke 
hånden  ind  i  forskellige  poser  og  så 
fortælle,  hvad  de  indeholdt  -  og  det 
var  spændende  ting  som  havregrød, 
let  optøede  kødboller  og  som  det  sid- 
ste -  et  griseøre!  Berøringen  med  nog- 
le af  tingene  udløste  nogle  meget  høje 
hvin! 

Det  vindende  hold  fik  en  æske  cho- 
kolade, og  de  andre  hold  fik  flødebol- 
ler -  som  vi  dog  delte  med  hinanden. 
Vi  skulle  nu  spise  frokost,  og  det  var 
medbragte,  hjemmelavede  tærter  og 
brød. 

Det  var  en  dejlig  week-end,  og  vi 
nød  alle  at  være  sammen  og  lære  hin- 
anden lidt  bedre  at  kende,  og  vi  håber 
på  en  gentagelse  næste  år.  □ 

Kirsten  Thomsen  Bokhonko, 
Århus  Ward 


Stavskonference  i  Århus 


Den  2.  og  3.  september  2000  blev  der  afholdt  stavskonference  i  Århus  Stav. 
Konferencens  hovedtema  var  »Etablér  Kirken  i  menneskenes  hjerter  og 
hjem«.  Følgende  er  et  referat  af  talerne  fra  søndag  den  3.  september. 


S tavspræsident  Erik  Ryttersgaard 
indledte  konferencen  med  en  tale 
om  »det  at  mødes  til  konference«. 
Han  opfordrede  alle  til  at  lade  dette 


være  en  dag,  hvor  vi  hver  især  træffer 
nye  beslutninger  og  sætter  os  nye  mål 
om  at  forbedre  os  selv. 
Vi  blev  mindet  om  vores  ambitiøse 


mål,  at  hver  enhed  skal  bestræbe  sig 
på  én  dåb  om  måneden.  Det  er  op  til 
hver  enkelt  selv  at  tage  beslutning  om 
at  følge  Kristus.  Her  henviste  præsi- 
dent Ryttersgaard  til  L&P  82:10  og 
Joh  8:12,  og  nævnte,  at  hvis  vi  læser 
med  at  åbent  sind,  vil  vi  blive  ledt  til 
forståelse. 

Der  skal  være  glæde  i  at  omvende 
sig.  Han  opfordrede  til  at  lade  om- 
vendelsen være  en  livsstil,  og  at  vi 
skal  lade  være  med  at  fælde  dom  over 
hinanden,  men  i  stedet  hjælpe  hinan- 
den, for  vi  ved  ikke,  hvad  vore  med- 
mennesker går  og  tumler  med. 

Anden  taler  var  søster  Carol  Birk 
fra  Odense,  som  er  stavens  primary- 
præsidentinde.  Hun  talte  om,  »hvor- 
dan man  anvender  konferencens 
tema,  »Etablér  Kirken  i  menneskenes 
hjerter  og  hjem«,  i  hjælpeorganisatio- 
nerne. Uden  tillid  til  Kirken  kan  vi 
ikke  grundfæste  den  i  vores  hjerte  og 
hjem  (L&P  21:5-6). 

Herrens  Kirke  er  den  sikre  havn. 
Kirken,  organisationerne  og  vi  som 
medlemmer  er  en  del  af  den  urolige 
havn.  Roen  findes  der,  hvor  Kirkens 
møder  holdes. 

Vi  skal  søge  Herrens  vilje  med  et 
oprigtigt  hjerte,  hans  måde  at  gøre 
tingene  på.  På  den  måde  er  vi  som 
medlemmer  med  til  at  skabe  den  sik- 
re, rolige  havn,  som  Herrens  Kirke  er. 

Organisationerne  i  Kirken  skal 
hjælpe  til  med  at  stadfæste  Kirken  i 
folks  hjem. 


Søster  Annette  Jensen,  et  nyt  med- 
lem fra  Ålborg,  bar  vidnesbyrd  om, 
hvordan  hun  kom  ind  i  Kirken.  Hun 
var  blevet  inviteret  til  en  spiseaftale 
hos  en  familie  fra  Kirken,  hvor  missi- 
onærerne også  var  til  stede. 

Hun  fik  en  ny  Mormons  Bog  af  mis- 
sionærerne, da  hun  havde  forlagt  en, 
som  hun  havde  fået  for  et  stykke  tid 
siden.  Hun  blev  af  familien  inviteret 
til  at  tage  med  i  kirke.  Her  følte  An- 
nette, at  hun  hørte  hjemme. 

Hun  begyndte  herefter  at  få  missio- 
nærlektierne og  blev  til  sidst  inviteret 
til  at  blive  døbt,  hvilket  hun  sagde  ja 
til.  Søster  Rasmussen,  missionspræsi- 
dent  Rasmussens  hustru,  bar  også  sit 
vidnesbyrd.  Hun  var  til  stede  ved  sø- 
ster Annette  Jensens  dåb  og  fortalte, 
at  det  havde  været  en  meget  åndelig 
oplevelse.  Søster  Rasmussen  læste 
L&P  50:22  op  og  sagde,  at  det  var  så- 
dan, hun  følte  her  i  dag. 

I  Danmark  har  søster  Rasmussen 
og  hendes  mand  det  privilegium  at 
besøge  menighederne.  De  nyder 
begge  meget  at  føle  den  Ånd,  som 
er  til  stede,  uanset  hvilken  menighed 
de  er  i. 


Nøglen  til  livet  er  Jesus  Kristus. 
Han  bør  være  midtpunktet  i  vores  liv. 
Evangeliet  gør  os  til  bedre  menne- 
sker, end  vi  ville  have  været  uden. 
Dette  store  privilegium  får  nyom- 
vendte  også  ved  at  blive  døbt. 

Hendes  største  ønske  er  at  se  flere 
mennesker  komme  til  Kristus.  Hvis  vi 
som  medlemmer  holder  os  til  Kristus, 
kan  vi  også  hjælpe  andre  til  det. 

Dernæst  bar  missionspræsident 
Rasmussen  sit  vidnesbyrd  om,  at 
hvert  medlem  er  en  missionær. 

Han  sammenlignede  Kirken  med 
legemet  (1  Kor  12:12-31).  Ligesom 
lemmerne  er  uundværlige  for  lege- 
met, så  er  vi  medlemmer  uundværli- 
ge for  Kirken. 

Han  fortalte,  at  han  og  hans  hustru 
har  oplevet  stor  glæde  ved  at  se  folk  i 
Den  Danske  Mission  blive  døbt  og 
slutte  sig  til  Kirken. 

Aftenens  hovedtaler  var  område- 
præsident Rolfe  Kerr.  Ældste  Kerr 
fortalte,  at  han  havde  bedt  meget  om 
at  kunne  tale  under  Helligåndens 
indflydelse,  og  at  alt  hvad  han  sagde 
måtte  blive  overført  til  vores  hjerte  og 
at  blot  én  af  os  ville  føle  en  forandring 


Ældste  Kerr,  missions-præsidentparret  og  stavens  ledere  synger  med  på  forsamlingssangen  ved  et  af  søndagens  møder. 

i  hjertet  og  blive  inspireret  gennem 
hans  tale. 

Som  ganske  ung  missionær  fik  æld- 
ste Kerr  et  brev  fra  en  kvinde  om  hen- 
des mands  omvendelse.  I  brevet  tak- 
kede hun  for,  at  missionærerne  blev 
tilskyndet  til  at  banke  på  deres  dør  og 
for  den  vidunderlige  forandring,  der 
er  sket  i  deres  hjem. 

Brevet  var  fra  en  ældre,  pensione- 
ret kvinde.  Hun  og  hendes  mand  el- 
skede alt,  hvad  missionærerne  lærte 
dem. 

Hvad  der  bekymrede  dette  ægte- 
par, var  tiendeloven,  da  de  end  ikke 
havde  penge  nok  til  at  betale  deres 
gæld.  Ældste  Kerr  lovede  dem  i  Her- 
rens navn,  at  hvis  de  ville  være  trofa- 
ste mod  denne  lov,  så  ville  Herren 
udøse  velsignelser  over  deres  hoved. 
De  ville  også  blive  i  stand  til  at  betale 
deres  gæld. 

Herren  velsignede  dem.  De  fandt 
ud  af,  at  tiendeloven  ikke  er  et  spørgs- 
mål om  penge,  men  et  spørgsmål  om 
tro. 


Ældste  Kerr  talte  endvidere  om, 
hvad  vi  skal  gøre  her  i  livet  for  at 
opnå  evigt  liv.  Vi  skal: 

1.  Holde  Guds  bud  og  befalinger. 
Visdomsordet  er  mest  til,  for  at  vi 
skal  lære  lydighed.  Det  er  en  ånde- 
lig lov,  mere  end  det  er  en  sund- 
hedslov. Det  vigtigste  ved  vis- 
domsordet er  løftet  i  slutningen  af 
L&P  89  om,  at  dødens  engel  vil  gå 
forbi  os. 

2.  Tale  med  andre  om  evangeliet. 

Vi  skal  tale  med  andre  om  evange- 
liet, uanset  om  det  er  aktive  eller 
mindre  aktive  medlemmer  eller 
ikke-medlemmer.  Kirken  er  mid- 
let, hvorved  vi  kan  opnå  evigt  liv, 
og  dette  budskab  skal  vi  videre- 
bringe til  vores  næste.  Det  er  vig- 
tigt at  lade  vores  lys  skinne  og 
være  et  eksempel  for  vores  næste. 
Vi  skal  invitere  vores  venner  til  at 
mødes  med  missionærerne.  Vi  skal 
åbne  vores  hjem  for  undervis- 
ning. Det  er  vores  pligt  som  med- 
lemmer af  Kirken  at  fortælle  andre 


om  det  vidnesbyrd,  som  vi  selv  har 
fået. 

3.  Styrke  vores  familie. 

Der  skal  være  et  solidt  forhold  mel- 
lem hustru  og  mand,  fyldt  med 
kærlighed.  Ældste  Kerr  nævnte 
nogle  punkter,  som  kan  bidrage 
hertil: 

•  Succes  i  hjemmet  bør  prioriteres 
højest. 

•  Man  bør  elske  hinanden  betingel- 
sesløst. 

•  Vi  bør  sætte  vores  kærestes  behov 
før  vore  egne. 

•  Problemer  bør  løses  hurtigt. 

•  Forskelligheder  mellem  familie- 
medlemmer bør  løses,  hver  gang 
de  opstår. 

Det  er  vigtigt,  at  vi  tilegner  vores 
liv  til  opdragelse  af  vores  børn.  Det  er 
det  mest  betydningsfulde  kald  at 
være  forældre. 

Ældste  Kerr  sluttede  sin  tale  med  at 
minde  om,  at  evigt  liv  kun  kommer 
gennem  trofasthed  i  alle  ting.  □ 

Kamilla  Refvik,  Horsens  Gren. 


AP-sommerlejr  i  Århus  Stav 


Lejren  blev  afhold  i  Rold  Skov  på  Jamborettepladsen.  Det  var  den 
plads,  der  meget  tidligt  i  spejderlivets  historie  i  Danmark  blev  oprettet 
af  skovrider  Jens  Hvass. 


V'ores  tema  for  lejren  var  „Zions 
Lejr".  De  unge  AP'ere  blev  fortalt 
denne  dramatiske  historie  på  flere 
måder.  De  væsentligste  træk  ved 
denne  hændelse  var,  at  205  mænd,  11 
kvinder  og  7  børn  var  med  på  en  und- 
sæmingsekspedition  til  Missouri.  De 
var  inddelt  i  kompagnier  på  12  mand 
med  en  kaptajn  som  leder,  2  kokke,  2 
bålpassere,  2  teltpasseæ,  2  vandskaf- 
fere, 1  løber  og  2  heste-  og  vognpasse- 
re. Disse  brødre  og  søstre  vandrede 
1600  km  under  meget  vanskelige  for- 
hold. 


Der  er  ikke  langt  fra  ovennævnte 
beskrivelse  til  den  måde,  spejderne 
arbejder  på,  og  oplevelserne  i  år  var 
meget  realistiske. 

Søndagens  nadvermøde  var  en 
stor  åndelig  oplevelse.  Som  tidlige- 
re i  Kirkens  historie  blev  mødet 
afholdt  udendørs  -  i  fint  solskins- 
vejr. De  unge  gav  inspirerende  bud- 
skaber akkompagneret  af  skovens 
fugle. 

Søndagens  fireside  byggede  videre 
på  fortællingen  om  Zions  lejr.  Under 
firesiden  blev  guldpladerne  fremvist, 

og  de  unge  blev  opfordret  til  at  passe 
godt  på  dem.  De  blev  gravet  om- 
hyggeligt ned  i  jorden,  og  stedet  blev 
kamufleret  som  bålsted. 

Senere  under  vandreturen,  hvor 
nogle  af  de  unge  blev  fanget  af 
pøbelen,  røbede  de  ikke  skjulestedet, 
selvom  de  blev  både  truet  og  forsøgt 
bestukket.  Mange  af  de  unge  levede 
sig  meget  ind  i  situationen,  og  for 
dem  var  det  virkelig  en  test  på  stand- 
haftighed. 

Vandreturen  blev  indledt  med  et 
meget  hovedkulds  besøg  i  lejren  af 
Joseph  Smith;  han  var  på  flugt  fra 
pøbelen.  Med  sig  havde  han  vigtige 
dokumenter,  som  ikke  måtte  komme 
i  pøbelens  hænder. 


De  unge  fik  nu  ganske  få  minutter 
til  at  pakke  deres  ting  og  forlade  lej- 
ren, inden  pøbelen  nåede  frem.  Den 
kunne  allerede  høres  inde  i  skoven, 
hvor  de  rykkede  hujende  frem  med 
tydelige  hornsignaler.  Det  lykkedes 
alle  at  komme  af  sted,  de  sidste  dog 
med  pøbelen  i  hælene. 

Vandreturen  var  i  år  stationær,  idet 
de  unge  fik  anvist  en  anden  lejrplads. 
Her  måtte  de  til  stadighed  være  agt- 
pågivende og  ikke  lade  indtrængen- 
de personer  få  held  til  at  stjæle  mad 
og  dokumenter.  Der  blev  udvist  stor 
opfindsomhed  i  at  gemme  tingene  og 
skaffe  sig  trygge  sovemuligheder. 
Flugtveje  og  sovesteder  blev  udtænkt 
på  raffineret  vis. 

Maden  var  sparsom  og  måtte  for- 
tjenes, så  også  på  denne  måde  blev  de 
unge  stresset.  Det  var  netop  det,  der 
var  oplægget  til  lejren,  og  som  også 
gennemsyrede  den  oprindelige  Zions 
lejr.  Udvælgelse  gennem  prøver:  Kan 
du  klare  en  opgave,  selvom  du  er  træt 
og  sulten?  Kan  du  holde  dig  vågen, 
mens  dine  venner  sover?  Kan  du  kla- 
re at  sidde  alene  i  en  mørk  skov  med 
mange  fremmede  lyde?  Kan  du  passe 


Mormons  Bog  er  i  sikkerhed,  netop  gravet  op 
af  jorden. 


Mod  og  udholdenhed  blev  præsteret  af  alle, 
som  prøvede,  og  det  gjorde  langt  de  fleste, 
både  drenge  og  piger. 


på  dine  ting,  selvom  alt  flyder  på  et 
tidspunkt?  Kan  du  indgå  i  et  kamme- 
ratskab og  yde  din  del  til  det  fælles 
bedste? 

Idrætsdag  med  UP'erne 

Idrætsdagen  var  en  rigtig  god  dag. 
Den  blev  afviklet  sammen  med 
UP'erne.  UP'erne  lå  i  lejr  ca.  5  km  fra 
drengene. 

Der  var  rigtig  mange  aktiviteter;  mest 
spændende  var  nok  træklatringen.  To 
skovarbejdere  kom  og  instruerede  i 
canadisk  skovklatring,  og  det  blev  et 
tilløbsstykke.  De  to  skovarbejdere 
udtalte,  at  de  aldrig  før  havde  haft  en 
gruppe,  hvor  så  stor  en  andel  ville 
prøve. 

Det  var  en  hård  opgave  at  klatre  til 
vejrs,  støvlernes  pigge  måtte  hugges 
ind  i  stammen,  og  man  skulle  løfte  re- 
bet opad,  mens  man  stod  på  sømme- 

ne.  En  ikke  helt  nem  koordinerings- 
opgave. 

Øverst  på  stammen  lå  en  pose  slik, 
som  man  måtte  forsyne  sig  af.  Sikker- 
heden var  selvfølgelig  i  orden,  alle 
havde  sikkerhedsline  på,  og  den  blev 
brugt  i  de  tilfælde,  hvor  nogen  miste- 
de fodfæstet. 

Forældreaftenen  var  et  tilløbsstyk- 
ke. Mange  forældre  og  bekendte  var 
mødt  op  og  klappede  begejstret,  når 
de  unge  fremførte  deres  sketches. 
Mange  af  AP'erne  fik  overrakt  grads- 
mærker  og  belønninger. 

Dette  års  lejr  var  planlagt  og  gen- 
nemført af  bror  Kim  Holst  fra  Ran- 
ders, som  løste  opgaven  på  forbilled- 
lig vis.  Det  var  et  led  i  bror  Holsts  ar- 
bejde med  Vildmarksmærket. 

Som  en  ros  til  de  unge  må  jeg 
fortælle,  at  det  var  en  fornøjelse  at 
være  med.  Der  var  en  god  stemning  i 
lejren,  og  stor  flid  og  opfindsomhed 
blev  vist  i  opbygningen  af  de  enkelte 
patruljers  lejrplads.  En  tak  til  de  om- 
kring 20  brødre  fra  København  og 
Århus  stave,  der  mødte  op  og  var 
pøbel.  □ 

Jørn  Holm  Bendtsen,  Århus  Ward 


Hvem  kan  holde  balancen  længst? 


■     Templet  i  Stockholm,  2001  ■ 


Uge1 

2  -  6.  januar 

Stockholm,  Stockholm  syd, 

Uge  29 

17.-21.  juli 

Rusland 

Den  Svenske  Mission 

Uge  30 

24.-28.  juli 

Den  Finske  Mission 

Dåb:  Oslo 

&  Distrikter 

Uge  2 

9.-13.  januar 

København,  Aarhus 

Dåb:  Den  Finske  Mission 

Uge  3 

16.-20.  januar 

Rusland 

&  Tampere 

Uge  4 

23.-27.  januar 

Lukket 

Uge  31 

31 .  juli— 4.  august 

Tampere 

Uge  5 

30.  januar-3.  februar 

Lukket 

Uge  32 

7.-11.  august 

Helsinki 

Uge  6 

6.-10.  februar 

Helsinki,  Estland 

Uge  33 

14.-18.  august 

Goteborg,  Malmo 

Dåb:  København 

Dåb:  Goteborg 

Uge  7 

13.-17.  februar 

Goteborg,  Malmo 

Uge  34 

21.-25.  august 

Rusland 

Dåb:  Goteborg 

Uge  35 

28.  august-1 .  sept. 

Oslo,  Den  Norske  Mission 

Uge  8 

20.-24.  februar 

København,  Aarhus 

Dåb:  Oslo 

Dåb:  Tampere 

Uge  36 

4  -  8.  september 

Rusland 

Uge  9 

27.  februar-3.  marts 

Tampere 

Uge  37 

11.-15.  september 

Aarhus,  København 

Uge  10 

6.-10.  marts 

Rusland 

Dåb:  København 

Uge  11 

13.-17.  marts 

Helsinki,  Estland 

Uge  38 

18.-22.  september 

Rusland 

Uge  12 

20.-24.  marts 

Rusland 

Uge  39 

25.-29.  september 

Stockholm, 

Uge  13 

27.-31 .  marts 

Oslo,  Den  Norske  Mission 

Stockholm  syd, 

Uge  14 

3  -  7.  april 

Rusland 

Den  Svenske  Mission 

Uge  15 

10.-14.  april 

Tampere 

Uge  40 

2  -  6.  oktober 

Goteborg,  Malmo 

Dåb:  Tampere 

Dåb:  Malmo 

Uge  16 

16.-21.  april 

Rusland 

Uge  41 

9.-13.  oktober 

Rusland 

Uge  17 

24.-28.  april 

Stockholm,  Stockholm  syd, 

Uge  42 

16.-20.  oktober 

København,  Aarhus 

Den  Svenske  Mission 

Dåb:  København 

Uge  18 

1-  5.  maj 

Rusland 

Uge  43 

23.-27.  oktober 

Tampere 

Uge  19 

8.-12.  maj 

Goteborg,  Malmo 

Dåb:  Tampere 

Dåb:  Goteborg 

Uge  44 

30.  oktober-3.  nov, 

Goteborg,  Malmo 

Uge  20 

15.-19.  maj 

Rusland 

Dåb:  Goteborg 

Uge  21 

22.-26.  maj 

Aarhus,  København 

Uge  45 

6.-10.  november 

Rusland 

Dåb:  København 

Uge  46 

13.-17.  november 

Helsinki,  Estland 

Uge  22 

29.  maj-2.  juni 

Helsinki,  Estland 

Uge  47 

20.-24.  november 

Rusland 

Uge  23 

4  -  9.  juni 

Rusland 

Uge  48 

27.  november-1 .  dec. 

Oslo,  Den  Norske  Mission 

Uge  24 

12.-16.  juni 

Tampere 

Dåb:  Oslo 

Dåb:  Tampere 

Uge  49 

4  -  8.  december 

Rusland 

I  Inn  OC 

uge  zo 

19.-23.  juni 

Lukket 

Uge  50 

11.-15.  december 

Stockholm, 

Uge  26 

26.-30.  juni 

Lukket 

Stockholm  syd, 

Uge  27 

3.-  7.  juli 

Den  Norske  Mission 

Den  Svenske  Mission 

Dåb:  Den  Norske  Mission 

Uge  51 

18.-22.  december 

Rusland 

Uge  28 

10.-14.  juli 

Oslo 

Uge  52 

25.-29.  december 

Enlige  voksne 

Dåb:  Oslo 

Templet  i  Stockholm,  Box  153,  S-137  23  Våsterhaninge,  Sverige 

Tlf.:  0046  850  06  55  00,  Fax:  0046  850  06  55  80 

Gæstehjemmet,  samme  adresse;  Tlf.:  0046  850  06  55  30 

